Otres plantes máxiques dignes de señalar son les siguientes: El lloréu, metamorfosis de la ninfa Dafne, deseada por Apolo, representa les manifestaciones públiques de ceremonies glorioses, y coles fueyes, siempre verdes, facíense corones.   Por contra, la mosteya representa les manifestaciones ocultes de ritos secretos, que pasen desapercibíos al pueblu pero no a los magos, bruxos y fechiceros. En cuantu entama tronar, los campesinos astures quémenlo na antoxana la so casa, y la so eficacia ye muncho mayor si fue bendecíu el Domingu de Ramos. Nesti sen, en San Esteban de Sama hai una yerba amariella y llarga -la yerba   la centella -, que preserva del rayu a quien la tien. Tanto el lloréu como la herba empreñadeira o burraxa acaben cola infertilidá si son colgaes de la cama. Cuéntase sobre esta última planta quaquélla moza que la pisa queda embarazada, y son munches les rapaces que conciben un fíu por goler laroma duna flor o comer una fruta.  La cicuta guarda de los maleficios, y la ruda, echada nagua, asegura lamor duna persona, y colgada nun llugar preserva de les fechiceríes; y yá lo diz el refrán asturianu: Si la xente supiera lo que ye la ruda, nunca saldríen sin ella.  El felechu, que nunca florez, pue criar dun mou milagrosu una máxica flor, ente la sesta y la sétima campanada de les doce de la Nueche de San Xuan, y esti fechizu proporciona la invisibilidá pa quien   lo presencie y tea la suerte de coyer dicha flor coles manos.  La margarita rechaza los maleficios bruxeriles, pues diz una llienda cristiana que les llárimes darrepentimientu de María Madalena, convirtiéronse en belles margarites al caer al suelu.  El perexil, que si se siema el día de Xueves Santu, protexe contra los maleficios bruxeriles, y si se pon a San Pancracio, atrai la fortuna. Sin embargo, les sos semientes tarden tantu en xerminar, quesiste un dichu sobre les bruxes